Adam Małysz

Adam Henryk Małysz (sündinud 3. detsembril 1977 Lõuna-Poolas Wisłas) on Poola endine suusahüppaja.

Małysz on neljakordne olümpiamedalist ja neljakordne maailmameister. Ta on ainus, kes võitnud maailma karika suusahüpetes kolmel järjestikusel aastal (2001–2003), ja ainus, kes võitnud Holmenkolleni suusafestivali viis korda kokku (1996, 2001, 2003, 2006 ja 2007). 2007 võitis ta maailma karika neljandat korda; peale tema on samuti neli maailma karikat võitnud, on Matti Nykänen. 2001 pälvis ta Holmenkolleni medali.

Ta on valitud neli korda Poola aasta parimaks sportlaseks, nimelt nendel aastatel, mil ta maailma karika võitis.

Ta on suusahüpetes tulnud 39 korda Poola meistriks. Tema käes on Poola rekord suusalennus (230,5 m) ja maailmarekord suurel mäel (151,5 m 2001. aastal Willingenis).

3. märtsil 2011 teatas ta, et lõpetab pärast hooaja lõppu suusahüppajakarjääri.

Pärast karjääri lõppu hakkas ta tegelema autoralliga. Ta osaleb muu hulgas 2012. aasta Dakari rallil.Full entry list

 Saavutused 
27px Olümpiamängudel 
 2002  Salt Lake Citys
 15px hõbemedal suurel mäel (K120)
 15px pronksmedal normaalmäel (K90)
 2010  Vancouveris 
 15px hõbemedal normaalmäel
 15px hõbemedal suurel mäel

 Maailmameistrivõistlustel 
 2001  Lahtis 
  maailmameister normaalmäel (K90)
  hõbemedal suurel mäel (K116)]
 2003  Val di Fiemmes
  maailmameister suurel mäel (K120)
  maailmameister normaalmäel (K95)
 2007  Sapporos 
  maailmameister normaalmäel (K90)

 Nelja hüppemäe turnee 
 1. koht: 2000–2001 
 3. koht: 2002–2003

 Maailma karikasarjas 

Małysz hakkas maailma karikasarja etappidel osalema 1995. Esimest korda jõudis ta esikolmikusse 18. veebruaril 1996 USA-s Iron Mountainis. Esimese MK-etapi võitis ta 17. märtsil 1996 Oslos (Holmenkollenis).

Małysz võitis 2001–2003 ja 2007 maailma üldkarika suusahüpetes.

Małysz on osalenud 13. veebruari 2010 seisuga maailma karikasarja etappidel 319 korda ja jõudnud esikolmikusse 79 korral. 38 etappi on ta võitnud. 13. veebruari 2011 seisuga on ta võitnud 39 etappi ja tulnud esikolmikusse 92 korda. Etapivõitude arvult edestab teda üksnes Matti Nykänen (46) ja esikolmikukohtade arvult üksnes Janne Ahonen (108).

 Jrk-nr  Kuupäev  Koht  Riik  Ala1.17. märts 1996  Oslo    suur mägi2.18. jaanuar 1997  Sapporo    normaalmägi3.26. jaanuar 1997  Hakuba   suur mägi 4.4. jaanuar 2001  Innsbruck    suur mägi5.6. jaanuar 2001  Bischofshofen    suur mägi (K120)6.13. jaanuar 2001  Harrachov    lennumägi7.14. jaanuar 2001  Harrachov    lennumägi8.20. jaanuar 2001  Park City    suur mägi (K134)9.27. jaanuar 2001  Sapporo    suur mägi (K120)10.28. jaanuar 2001  Sapporo    suur mägi (K120)11.4. veebruar 2001  Willingen    suur mägi (K145)12.7. märts  2001  Falun    suur mägi (K120)13.9. märts 2001  Trondheim    suur mägi (K120)14.11. märts 2001  Oslo    suur mägi (K115)15.23. november 2001  Kuopio    suur mägi (K120)16.1. detsember 2001  Titisee-Neustadt    suur mägi (K120)17.8. detsember 2001  Villach    normaalmägi (K90)18.16. detsember 2001  Engelberg    suur mägi (K120)19.21. detsember 2001  Predazzo    suur mägi (K120)20.22. detsember 2001  Predazzo    suur mägi (K120)21.20. detsember 2002  Zakopane    suur mägi (K120)22.9. märts 2003  Oslo    suur mägi (K115)23.14. märts 2003  Lahti    suur mägi (K116)24.15. märts 2003  Lahti    suur mägi (K116)25.11. detsember 2004  Harrachov    suur mägi (HS134)26.16. jaanuar 2005  Tauplitz/Bad Mitterndorf    lennumägi (HS200)27.29. jaanuar 2005  Zakopane    suur mägi (HS134)28.30. jaanuar 2005  Zakopane    suur mägi (HS134)29.12. märts 2006  Oslo    suur mägi (HS128)30.27. jaanuar 2007  Oberstdorf    suur mägi (HS137)31.3. veebruar 2007  Titisee-Neustadt    suur mägi (HS142)32.4. veebruar 2007  Titisee-Neustadt    suur mägi (HS142)33.11. märts 2007  Lahti    suur mägi (HS130)34.13. märts 2007  Kuopio    suur mägi (HS127)35.17. märts 2007  Oslo    suur mägi (HS128)36.23. märts 2007  Planica     lennumägi (HS215)37.24. märts 2007  Planica    lennumägi (HS215)38.25. märts 2007  Planica    lennumägi (HS215)39.21. jaanuar 2011  Zakopane   

 Isiklikku 

Adam Małysz on 169 cm pikk ja kaalus tippsportlasena 53 kg.

Ta on abielus Izabelaga. Neil on tütar Karolina.

Viited

 Välislingid 

Adam Małyszile pühendatud blogi poola keeles


Kategooria:Poola suusahüppajad
Kategooria:Sündinud 1977